open-index/open-wikipedia-markdown huggingface dataset:
Humayun

**Humayun** eller *Nasir ud-din Muhammad Humayun* (født 6. mars 1508, død 22. februar 1556 i henhold til julianske kalender) var en stormogul som hersket i dagens Afghanistan, Pakistan og deler av India fra 1530–1539 og på nytt i 1555–1556. Som sin far Babur tapte han sitt kongedømme tidlig, men med persisk støtte klarte han til sist å få det tilbake og langt større. Ved tiden rundt hans død i 1556 strakte Mogulriket seg over bortimot en million kvadratkilometer.

Han etterfulgte sin far i India i 1530 mens halvbroren Kamran Mirza, som ble en bitter rival, fikk herredømmet over Kabul og Lahore, de mer nordlige delene av fares rike. Humayun kom først på tronen da han var 22 år gammel og var da uerfaren i å regjere. Han tapte sine områder til pashtunadelen, men med persisk støtte klarte han til siste å skaffe dem tilbake. Humayuns kom fra Persia med et stort følge av persiske adelsmenn, signaliserte store endringer i Mogulrikets hoffkultur da den sentralasiatiske opprinnelsen til dynastiet i stor grad ble overskygget av innflytelse fra persisk kunst, arkitektur, språk og litteratur. I løpet av meget kort tid var Humayun i stand til utvide riket ytterligere og etterlot en betydelig arv til sin sønn Akbar.

## Litteratur
* Begum, Gulbadan; (overs. Annette S. Beveridge) (1902): ''Humayun-nama: The history of Humayun''. Royal Asiatic Society; Persisk og engelsk tekst
* Banerji, S. K. (1938): ''Humayun Badshah''. Humphrey Milford Oxford University Press.

## Eksterne lenker
* Styret til Humayun , engelsk
Odd Heistein

**Odd Erland Heistein** (født 1902, død 1977) var en norsk barnebokforfatter. Til daglig var han disponent ved Bakkens kalkverk i Kristiansand.

## Bibliografi
* *Bamse og vennene hans* (illustrert av Ridley Borchgrevink; oversatt til nederlandsk som «Bruintje de Beer en zijn vriendjes»)
* *Rulle vanndråpe* (illustrert av Ridley Borchgrevink)
* *Stumpen og Knerta* (illustrert av Arnold Thornam)
* *Mattsju* 1949 (illustrert av Ridley Borchgrevink)

## Referanser
Linje 1 (São Paulos undergrunnsbane)

**Linje 1 – São Paulos undergrunnsbane** (portugisisk: *Linha 1 do Metrô de São Paulo*) eller **Linje 1 Blå**. er en undergrunnslinje ved São Paulos undergrunnsbane. Det ble offisielt innviet 14. september 1974 (1º Utdrag), den andre strekningen ble åpnet i 17. februar 1975, den tredje strekningen ble åpnet i 26. september 1975 og den fjerde og siste strekningen ble åpnet i 29. april 1998 (Stasjon Sé, som hører også til a linje 1, ble innviet 17. februar 1978 med linje 3). Inneholder 23 stasjoner, og 20,2 kilometer lang. Dette var den første undergrunnslinje som skal bygges i Brasil og byen São Paulo.

## Stasjoner
Maja Savić

**Maja Savić** (født 29. april 1976 i Ivangrad, SR Montenegro, Jugoslavia) er en montenegrinsk håndballspiller. Hun spiller på Montenegros landslag og for den danske klubben Viborg HK. Hun har tidligere spilt på Budućnost Podgorica, Slagelse DT og det nå nedlagte FCK Håndbold.

Før Montenegros uavhengighet spilte Maja Savić på landslagene til Jugoslavia og Serbia og Montenegro. Under VM i 2001 vant hun bronsemedalje med Serbia og Montenegro, og hun ble også utnevnt til «Verdens beste venstre kantspiller» og til medlem av mesterskapets All-Star Team

## Referanser


## Eksterne lenker
*
Gemeinsamer Senat der obersten Gerichtshöfe des Bundes

**Gemeinsamer Senat der obersten Gerichtshöfe des Bundes** (GmS-OBG),  på tysk forkortet til *Gemeinsamer Senat* (norsk: *Fellessenatet for forbundsstatens høyesteretter*) er et felles organ (senat) for de øverste tyske føderale høyesteretter som er Bundesgerichtshof (Karlsruhe), Bundesverwaltungsgericht (Leipzig), Bundessozialgericht (Kassel), Bundesfinanzhof (München) og Bundesarbeitsgericht (Erfurt). 

Fellessenatet har tilhold i Karlsruhe og ble opprettet av Forbundsdagen i 1968. Det er sammensatt av presidentene i de føderale høyesterettene, lederne av disse domstolenes avdelinger (senater) og ytterligere en dommer fra senatene.
  
## Funksjon og bakgrunn
I et system der den føderale høyesterett er delt mellom domstoler oppstår behovet for å sørge for rettsenhet mellom disse domstolene, noe fellessenatet skal tjene til. Fellessenatet er således ingen vanlig domstol som trer i funksjon ved stevning eller anke, men et formidlingsorgan mellom Tysklands fem føderale høyesteretter. Senatet har meget sjelden møter. 

Da Forbundsdagen opprettet fellessenatet i 1968 var noe av bakgrunnen to tilsynelatende motstridende dommer i henholdsvis Bundesgerichtshof og Bundesverwaltungsgericht 18 år tidligere. Bundesgerichtshof uttalte i en straffesak i 1959 at salg av kondomer fra automat var uanstendig og skamløst.Bundesverwaltungsgericht i Berlin var imidlertid året etter av den oppfatning at et salg av preventiver fra automat var legitimt og mer anstendig og diskret enn et salg over disk der det måtte skje kommunikasjon (*Gedankenaustausch*) mellom selger og kjøper.

## Se også
* Tysklands politiske system

## Referanser
Vatsje Gabrieljan

**Vatsje Gabrieljan** (født 1968) er en armensk økonom, som siden desember 2010 har vært landets finansminister. Før dette var han visesentralbanksjef for Armenias sentralbank, fra 3. juli 2008.

Han er utdannet innen økonomi og offentlig administrasjon. Han han en diplomutdanning i økonomi fra Yerevan State University, og har senere tatt universitetsutdanning ved Yerevan State University, Master of Public Administration ved Rutgers University og Ph.D. i Public Administration ved Rutgers University. 
 
Gabrieljan startet sin karriere i Armenias sentralbank i 1998, som rådgiver. Fra 1999 til 2008 var han styremedlem, inntil han i juli 2008 ble utnevnt til visesentralbanksjef. Den 23. desember 2010 ble han utnevnt til finansminister, mens Nerses Yeritsjan overtok hans post som visesentralbanksjef. 

## Referanser


## Eksterne lenker
* CBA – ''Vache Gabrielyan''
Sigge Strömberg

**Sigge Strömberg**, egentlig *Sigfrid Natanael Strömberg*, (født 22. desember 1885 i Göteborg, død 3. mars 1920) var en svensk forfatter og journalist.

Strömberg tilbragte en tid i USA, og var da ansatt i den svenskspråklige avisen *[[Minneapolis veckoblad]]* i 1904-1905. Han vendte tilbake til Sverige, og arbeidet en periode i det kortlivede ukebladet *[[Göteborgs-Bladet]]*. Så ble han tilknyttet Åhlén & Åkerlunds förlag. Foruten å gi ut de fleste av sine bøker på dette forlaget, var han ansatt der frem til sin død. I årene 1910-1914 var han redaktør for det nystartede bladet *[[Vecko-Journalen]]*, og i 1914-1920 var han sjefredaktør for *[[Allt för Alla]]*. Kort tid før han døde påtok han seg å lede vittighetsbladet *[[Kasper]]*.

Som forfatter skrev Strömberg hovedsakelig dramatiske og humoristiske noveller, fortellinger om oppdagelsesferder samt guttebøker. Forfatterskapet bar i mange tilfeller preg av Strömbergs tid i USA.

Sigge Strömberg skrev også detektivhistorier under psevdonymet *Christian Wall*. Disse bøkene ga han ut på Nordiska förlaget.

Mange av bøkene ble utgitt i flere utgaver. Et par år etter Sigge Strömbergs død ga forlaget Åhlen & Åkerlund ut en serie med humoristiske novellesamlinger fra hans hånd, og noen av guttebøkene i serien *Två tjuvpojkar* ble gitt ut på nytt helt inn på 1950-tallet.

## Filmatiseringer
I 1920 kom filmen *[[Baron Olson]]*, som var basert på Sigge Strömbergs novelle med samme tittel. Novellen stod i samlingen *Baron Olson og andra historier* (1919), og filmen var regissert av Erik A. Petschler. Romanene *Styrman Karlssons flammor* og *Styrman Karlssons bröllopsresa* dannet forelegget for den svenske filmen Styrman Karlssons flammor (1938), der den norske skuespilleren Alfred Maurstad hadde rollen som *smugleren Joe*. Regien var ved svenske Gustaf Edgren. Edgren hadde allerede i 1925 laget en stumfilm med samme navn. I Danmark gjorde Annelise Reenberg en dansk film av de to bøkene om Styrman Karlsson, med tittelen *[[Styrmand Karlsen (dansk film)|Styrmand Karlsen]]*.

## Bibliografi (utvalg)
* 1909: *Prärielif*
* 1909: *Genom hvirflarna*
* 1910: *Vildhjärnor*
* 1911: *Den ljusa skalpen*
* 1912: *Rosie*
* 1913: *Strax lite' gladare*
* 1914: *Krigskorrespondenter och andra lögnare*
* 1914: *Göteborgsflickor*
* 1915: *Mannen som ville bli neger*
* 1915: *Två tjuvpojkars äventyr*
* 1916: *Storskojare och andra humoresker*
* 1916: *Två tjuvpojkar til sjöss*
* 1917: *Kvinnor, barn och tjänstefolk samt några stackars karlar*
* 1917: *Två tjuvpojkar i skolan*
* 1918: *Två tjuvpojkar på skollov*
* 1918: *Styrman Karlssons flammor*
* 1919: *Styrman Karlssons bröllopsresa*
* 1919: *Två tjuvpojkar på en obebodd ö*
* 1919: *Baron Olson och andra historier*
* 1920: *Två tjuvpojkars julferie* 
* 1920: *Svenssons halva miljon*
* 1921: *Don Persson, tjurfäktare*

Under psevdonymet **Christian Wall**
* 1915: *Flickan från Paris*
* 1915: *Hemligheten på Almnäs*

## Referanser


## Eksterne lenker
* Om den svenske filmen "Styrman Karlssons flammor" i ''Svensk filmdatabas''
Annika Wiel Fredén

**Annika Wiel Fredén** (født 1978) er en svensk håndballspiller som spiller i danske Horsens HK. Hun ble Årets spiller i Sverige 2006. Wiel Fredén deltok i EM 2006, OL 2008, EM 2010 og VM 2011.

## Referanser


## Eksterne lenker
*
Linje 2 (São Paulos undergrunnsbane)

**Linje 2 – São Paulos undergrunnsbane** (portugisisk: *Linha 2 do Metrô de São Paulo*) eller **Linje 2 Grønn**. er en undergrunnslinje ved São Paulos undergrunnsbane. Det ble offisielt innviet 25. januar 1991 og i de senere årene, har utvidet linjen av som konkluderte i årene 1992, 1998, 2006 og 2010. Det er en av mer moderne linjer av systemet, inneholder 14 stasjoner og 14,7 kilometer lang og går gjennom den berømte Avenida Paulista, viktigste aveny i São Paulo

## Stasjoner
Linje 3 (São Paulos undergrunnsbane)

**Linje 3 – São Paulos undergrunnsbane** (portugisisk: *Linha 3 do Metrô de São Paulo*) eller **Linje 3 Rød**. er en undergrunnslinje ved São Paulos undergrunnsbane. Det ble offisielt innviet 10. mars 1979 med 18 stasjoner og 22,0 kilometer lang. hadde fullført sin ekspansjon i årene 1981, 1982, 1983, 1986, 1988. Det er den travleste linje på systemet.

## Stasjoner
Muhu kommune

**Muhu** er en landkommune i Saare fylke i Estland. Det bor om lag 1&nbsp;076 mennesker i kommunen (2019), fordelt på ca 208 km². Administrasjonssenteret i kommunen er byen Liiva.

Kommunen omfatter øya Muhu og de små, omkringliggende øyene Kasselaid, Viirelaid, Võilaid og Suurlaid.

## Referanser


## Eksterne lenker
*
Villeurbanne

**Villeurbanne** er en kommune i storbyområdet Lyon i regionen Auvergne-Rhône-Alpes øst i Frankrike. Byen ligger nordøst for Lyon, og sammen danner de den største metropolen i landet etter Paris. 1. januar 2015 ble kommunen overført fra departementet Rhône til den nyopprettede Métropole de Lyon.

## Referanser


## Eksterne lenker
* 
* Kommunedata INSEE
Kaarma kommune

**Kaarma** er en tidligere landkommune som omgav byen Kuressaare i det sørvestlige Saare fylke lengst vest i Estland. Kommunen lå på øya Saaremaa. Det bodde om lag 3&nbsp;900 mennesker i kommunen, fordelt på ca 391 km².  Administrasjonssenteret i kommunen var byen og bykommunen Kuressaare, fylkets største by. Folketallet var svakt økende.

De største tettstedene i kommunen var forstedene til Kuressaare, samt inne på Kaarmas område også Aste med 521 innbyggere i 2007, fulgt av Kudjape med 477 innbyggere, og Nasva med 377 innbyggere.

## Referanser
Kihelkonna kommune

**Kihelkonna** er en tidligere landkommune i det nordvestlige Saare fylke lengst vest i Estland. Kommunen lå på øya Saaremaa, og omfattet også øya Vilsandi. Det bodde om lag 850 mennesker i kommunen, fordelt på ca 246 km².  Administrasjonssenteret i kommunen var Kihelkonna. Folketallet var fallende.

Det største tettstedet i kommunen var Kihelkonna med 435 innbyggere i 2007, som ligger ved kysten i vest. 

Geologisk er kystlandskapet her oppe på nordre Saaremaa en del av den såkalte Silurbanken, og består for det meste av kalkstein, snarere enn de store sanddynene man finner i nordøstre Estland.

Øst i kommunen finner vi den betydelige innsjøen Karujärve (Bjørnesjøen) på 330 hektar, med bølgete åser og små fjell omkring – et landskap som mer minner om sørlige Estland. Innsjøen har lange sandstrender og er mye brukt av Saaremaas befolkning til rekreasjon. Maleren Peeter Ulas (1934–2008) malte en rekke landskapsmalerier fra kommunen. 

## Referanser
Kärla kommune

**Kärla** er en tidligere landkommune i det sørvestlige Saare fylke lengst vest i Estland. Kommunen lå på øya Saaremaa. Det bodde om lag 1&nbsp;650 mennesker i kommunen, fordelt på ca 216 km².  Administrasjonssenteret i kommunen var Kärla. Folketallet var fallende.

Det største tettstedet i kommunen var Kärla med 943 innbyggere i 2007.

## Referanser


## Eksterne lenker
*
Leisi kommune

**Leisi** er en tidligere landkommune i det nordlige Saare fylke lengst vest i Estland. Kommunen lå på øya Saaremaa. Det bodde om lag 2&nbsp;100 mennesker i kommunen, fordelt på ca 348 km².  Administrasjonssenteret i kommunen var Leisi. Folketallet var økende.

De største tettstedene i kommunen var Leisi med 332 innbyggere i 2007. I landsbyen Angla litt lengre sør malte Evald Okas (1915–2011) kjente landskaps- og landsbymalerier, ikke minst av stedets vindmøller.

Geologisk er kystlandskapet her oppe på nordre Saaremaa en del av den såkalte Silurbanken, og består for det meste av kalkstein, snarere enn de store sanddynene man finner i nordøstre Estland.


Angla Vilidu talu pukktuulik august 2014.jpg|Vindmølle i Angla
Hirved1.jpg|Angla
Jõiste paadisild.jpg|Jõiste
Karja kirik Leisi vallas Saaremaal.jpg|Karja kirke
Metsküla Issanda Templisseviimise kirik-ekkeekke.jpg|Metsküla ortodokse kirke
Tika karj22r.jpg|Tika
Triigi puude allee.jpg|Triigi allé
Tuhkana rand Saaremaal.jpg|Tuhkana strand


## Referanser
Lümanda kommune

**Lümanda** er en tidligere landkommune i det sørvestlige Saare fylke, og lå aller lengst vest i Estland. Kommunen lå på øya Saaremaa. Det bodde om lag 800 mennesker i kommunen, fordelt på ca 199 km².  Administrasjonssenteret i kommunen var Lümanda. Folketallet var stabilt.

Det største tettstedet i kommunen var Lümanda med ca 200 innbyggere i 2007. Lengre vest langs kysten ligger landsbyen Atla hvor den kjente maleren Evald Okas (1915–2011) malte landskapsmalerier.Landskapet her er typisk glacialt med isskurte morenesletter og mange små sjøer. I skogene her vest på Saaremaa lever svarte ekorn. På 1920-tallet ble det skipet ut kalkstein fra et steinbrudd i Atla.

## Referanser
Styrmann Karlsons flammer

***Styrman Karlsons flammer*** (originaltittel: **) er en svensk romantisk komedie fra 1938 regissert av Gustaf Edgren. Filmen er basert på to romaner av Sigge Strömberg. Hovedrollene spilles av Anders Henrikson og Nanna Stenersen.

## Handling
Kalle og hans kjæreste Blenda er på vei hjem fra Tivoli i Stockholm når han forteller at han skal være borte i to år som styrmann på ei seilskute, men sverger henne evig troskap. Under reisen tar man Bessie om bord. Hun har havarert med sitt fartøy. Kan Kalle greie og motstå fristelsen med en vakker kvinne om bord samtidig som Blenda venter på ham der hjemme?

## Om filmen
Manuset ble skrevet av Oscar Rydqvist og Oscar Hemberg. Som litterært forelegg hadde han Sigge Strömbergs romaner *[[Styrman Karlssons flammor]]* og *[[Styrman Karlssons bröllopsresa]]*, som ble utgitt i henholdsvis 1918 og 1919. Edgren gjorde stumfilmversjonen, *Styrmann Karlsens flammer*, i 1925. Tre skuespillere medvirket i begge filmene: Karin Swanström, Knut Lambert og Nils Whiten. I Danmark gjorde Annelise Reenberg en dansk versjon av de samme romanene i 1958 med tittelen *[[Styrmann Karlsen]]*.

## I rollene (kun krediterte)
*Anders Henrikson - Kalle Karlsson, førstestyrmann på barken Maria Albertina 
*Nanna Stenersen - Bessie Mathiesen, hennes datter, Mrs. Dorings brorsdatter 
*Karin Swanström - Mrs. Ragna Doring, enke på Stonebridge Castle 
*Hjördis Petterson - Mrs. Margaret Mathiesen, født Lady Plumfield 
*Hilding Gavle - Cecil Alexander Burke, lord av Baconshire, Middleton og Yukonwich 
*George Fant - William («Bill»), Mrs. Dorings ektemanns brorsønn 
*Ludde Gentzel - Ludvig «Ludde» Landegren, styrmann 
*Erik «Bullen» Berglund - Sjögren, kaptein på Maria Albertina

## Referanser


## Eksterne lenker
*
Det statlige teaterakademiet i St. Petersburg

**Det statlige teaterakademiet i St. Petersburg** (russisk: Са́нкт-Петербу́рская госуда́рственная акаде́мия театра́льного иску́сства, СПбГАТИ) er en teaterskole i St. Petersburg. Skolen ble grunnlagt i 1779 og er en av eldste institusjonene av denne typen i Russland.
Pihtla kommune

**Pihtla** er en tidligere landkommune i det sørlige Saare fylke lengst vest i Estland. Kommunen lå på øya Saaremaa. Det bodde om lag 1&nbsp;380 mennesker i kommunen, fordelt på ca 228 km².  Administrasjonssenteret i kommunen var Pihtla. Folketallet var svakt fallende.

Det største tettstedet i kommunen var Pihtla med ca 200 innbyggere i 2007.

## Referanser
Pöide kommune

**Pöide** er en tidligere landkommune i det østlige Saare fylke lengst vest i Estland. Kommunen lå helt øst på øya Saaremaa. Det bodde om lag 940 mennesker i kommunen, fordelt på ca 124 km².  Administrasjonssenteret i kommunen var Pöide. Folketallet var fallende.

Det største tettstedet i kommunen var Pöide med ca 200 innbyggere i 2007. Ruinene etter korsfarerborgen Pöide ligger her. 

## Referanser
Juleraidet

**Juleraidet** (engelsk: *The Christmas Raid*) er det allment brukte betegnelsen på IRAs angrep mot den irske hæren 23. desember 1939, dagen før juleaften. Selve angrepet var vellykket, og store mengder våpen og ammunisjon ble stjålet fra militærbasen Magazine Fort, Irlands største ammunisjonslager, i Dublin. Selv om operasjonen i seg selv var vellykket, ble de to mennene bak raidet arrestert raskt etterpå, og mesteparten av det stjålne utstyret ble returnert. Flere IRA-frivillige ble også tatt.

Angrepet fant sted rett før Irland vedtok loven Emergency Powers Act (Loven om unntakstilstand) i Irland som svar på utbruddet av den andre verdenskrig. IRAs første innsats for å starte en ny offensiv mot Storbritannia, og å spille en rolle i den bredere geopolitiske konfrontasjonen i Europa, hadde vist seg å være en fiasko.

## Referanser


## Litteratur
* Hull, Mark M. (2003): *Irish Secrets. German Espionage in Wartime Ireland 1939–1945*, Dublin: Irish Academic Press, 
* Stephan, Enno (1963): *Spies in Ireland*, London,  (reprint)
* Bell, J. Bowyer (1997): ''The Secret Army – The IRA'', Routledge,
Salme kommune

**Salme** er en tidligere landkommune i det sørvestlige Saare fylke lengst vest i Estland. Kommunen lå på en sørlig utstikker på øya Saaremaa. Det bodde om lag 940 mennesker i kommunen, fordelt på ca 115 km².  Administrasjonssenteret i kommunen var Salme. Folketallet var økende.

Det største tettstedet i kommunen var Salme med 559 innbyggere i 2007.

Høsten 2008 ble det gjort et skipsfunn i Salme.

## Referanser
Mustjala kommune

**Mustjala** er en tidligere landkommune i det nordvestlige Saare fylke lengst vest i Estland. Kommunen lå på øya Saaremaa. Det bodde om lag 750 mennesker i kommunen, fordelt på ca 235 km².  Administrasjonssenteret i kommunen var Mustjala. Folketallet var stabilt.

Det største tettstedet i kommunen var Mustjala med ca 200 innbyggere i 2007.

Geologisk er kystlandskapet her oppe på nordre Saaremaa en del av den såkalte Silurbanken, og består for det meste av kalkstein, snarere enn de store sanddynene man finner i nordøstre Estland. I landsbyene Panga og Ninase i Mustjala kommune, på hver sin side av havbukta her, finner man fine formasjoner av Silurbanken. Maleren Elmar Kits har skildret landskapet her.

Ved Ninase står et tidligere kystfort fra første verdenskrig, samt et minnesmerke over forliset til M/S «Estonia».

## Referanser
Bulgaria under Sommer-OL 2000

**Bulgaria under Sommer-OL 2000**. 91 sportsutøvere, femtito menn og trettini kvinner, fra Bulgaria deltok i seksten sporter under Sommer-OL 2000 i Sydney. De kom på sekstendeplass med fem gull-, seks sølv- og to bronsemedaljer. Roeren Ivo Janakiev var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Torgu kommune

**Torgu** er en tidligere landkommune i det sørvestlige Saare fylke lengst vest i Estland. Den bestod av halvøya Sõrve, som strekker seg sørvestover ut fra øya Saaremaa. Det bodde om lag 360 mennesker i kommunen, fordelt på ca 126 km².  Administrasjonssenteret i kommunen var Torgu. Folketallet var fallende.

Det største tettstedet i kommunen var Torgu med ca 150 innbyggere i 2007.

Kommunevåpenet har et fyrtårn, symbolsk for de meget viktige Anseküla fyr, Loode fyr og Sõrve fyr som alle tre ligger strategisk plassert på halvøya. Halvøya har vært svært viktig for skipsfarten i århundrer.

## Referanser
Svett Ballklubb

**Svett Ballklubb** (stiftet 6. september 2005) er fotballklubb fra Oslo som består av en kameratgjeng fra Kongsvinger-traktene. Laget begynte i 8. divisjon, men rykket raskt opp i nivåene og spiller i dag i 4. divisjon. Svett er kanskje mest kjent i Norge for å sette norgesrekord i antall opprykk på rad. De rykket opp fra 8. divisjon til 4. divisjon på fire sesonger.
## Referanser
Kasper (blad)

***Kasper*** var et svensk vittighetsblad som kom ut i årene 1869-1930.

Tidsskriftet ble grunnlagt den 4. desember 1869 av Richard Gustafsson, som var dets redaktør fram til 1910. Det deretter overtatt av Åhlén & Åkerlunds förlag, og ble slått sammen i 1927 med ukebladet *Förgät mig ej* (grunnlagt i 1895). Det varte i tre år til, og bladet gikk inn i 1930.

*Kasper* var i mange år et av de mest leste svenske vittighetsbladene, og inneholdt blant annet karikaturer, kåserier, spøk og vitser.

## Referanser


## Eksterne lenker
* ''Kasper : med Förgät mig ej'', februar 1929, på Prosjekt Runeberg
Soda (tegneserie)

**Soda** er en fransk-belgisk tegneserie skrevet av Tome og tegnet av Bruno Gazzotti. De to første albumene i serien (samt de elleve første sidene i det tredje) er tegnet av Luc Warnant. Serien ble første gang publisert i det franske tegneseriebladet Spirou i 1986. 

Serien handler om politimannen David Elliot Hanneth Solomon, som, for ikke å opprøre sin skjøre mor, må utgi seg for å være prest.

De to første albumene ble utgitt på norsk i 1989 (*Mord med skrivemaskin*) og 1990 (*Dødens engel*). Begge utgitt av Semic Nordisk Forlag.

## Handlingsreferat
David Solomon er den eneste sønnen til lensmannen i byen Providence i Arizona, men han flyttet senere til New York City. Han klarte ikke å finne fast arbeid, og han meldte seg motvillig til politiet. Men i brevene hjem fikk han foreldrene til å tro at han hadde begynt som sogneprest. Han fant på denne løgnen fordi foreldrene hans ikke ønsket at han skulle begynne i et så farlig yrke som faren hans hadde i Arizona. Men når hans mor Mary blir enke flytter hun inn i hans leilighet i New York. David blir dermed tvunget til å fortsette disse løgnene i frykt for at sannheten kan gi hans gamle mor et hjerteinfarkt.

Dermed, når han reiser til jobb, går "Fader David Solomon" kledd som prest på vei til et kapell. Men i en heis bytter han til uformelle klær som han har på seg for sin jobb i NYPD. Han bytter tilbake til prestens klær når han en på vei tilbake til leiligheten, som han deler med moren sin. Men dette forårsaker en rekke problemer, og mange ganger ønsker David å fortelle sin mor sannheten. Men han lar være på grunn av hennes helse-problemer.

Ofte blir det ikke tid til å bytte fra prestens klær, så David blir tvunget til å gå i aksjon med en revolver innenfor presteklærne. Mary er så bekymret på grunn av all kriminaliteten i New York City at hun holder seg som oftest i leiligheten. Noen ganger oppdager kjeltringene han må hanskes med, hvor han bor. Så David må arbeide dobbelt så hardt for å holde byens kriminelle liv vekk fra moren hans, og for å holde henne lykksalig uvitende om alle problemene i livet hans. Hans venstre hånd mangler to fingre, men så langt har det aldri blitt forklart hvordan han egentlig mistet disse fingrene. 

## Album
Alexandra Paul

**Alexandra Elizabeth Paul** (født 1963) er en amerikansk skuespillerinne. Hun spilte rollen som Stephanie Holden i TV-serien *[[Baywatch]]* mellom 1992 og 1997. 

Alexandras eneggede tvillingsøster, Caroline Paul, ble en av de første kvinnene som deltok som en del av brannvesenet for San Francisco, og hun har skrevet en biografi med tittelen *Fighting Fire: A Personal History*, om sine opplevelser i denne jobben. Hennes yngre bror Jonathan Paul er en dyrerettighetsaktivist. Han fikk en dom på fire års fengsel i 1997 på grunn av brannstiftelse på et slakteri i Redmond i Oregon.

Paul var medforfatter og medprodusent i de to dokumentarene *Jampacked*, som omhandlet verdens overbefolkning og krisen som dette kan føre med seg i fremtiden, og dokumentaren *The Cost of Cool: Finding Happiness Materialistic World*. Jampacked fikk en Bronze Award Apple og første plass anerkjennelse på EarthVision Environmental Film and Video Festival. The Cost of Cool vant en Golden Eagle CINE Award.

Bortsett fra TV-serien *Baywatch*, er Alexandra Paul kjent for filmer som ''Christine'' (1983), basert på boken av Stephen King, filmen *[[American Flyers]]* (1985) der blant andre Kevin Costner var med. Paul er en av bare to ledende Baywatchskuespillerinner som ikke har fått forstørrelser av brystene. Hennes karakter var en konkurransedyktig svømmer og olympisk svømmetrener, noe som gjenspeiling hennes eget virkelige liv når det gjelder atletiske interesser.

Paul har flere ganger forpliktet seg til sivil ulydighet for å protestere mot noen handlinger som hun mente var galt. Hun har blitt arrestert over et dusin ganger på grunn av fredelige protester, blant annet mot atomkraftverk. 19. mars 2003 ble hun arrestert for adgang forbudt på føderal eiendom under en protest mot Irakkrigen og hun tilbrakte deretter fem dager i fengsel. I 2006 donerte Paul 250 dollar til Ned Lamont-kampanjen mot Joe Lieberman, fordi Lieberman støttet krigen i Irak. Hun støttet representant Dennis Kucinich for president og donerte 2300 dollar til hans kampanje, som er den maksimalt tillatte doneringsummen. 

Alexandra opptrådte på TV for første gang i såpeoperaen Paper Dolls i 1982. Året etter var hun med i filmene American Nightmare med blant andre Michael Ironside og hun hadde rollen som Leigh Cabot i filmen *Christine* (1983). Hun har vært med i en rekke filmer siden den gang, blant annet *Facing the Enemy* (2001), *Redemption of the Ghost* (2002) og hun hadde en liten rolle ** (2006) der hun parodierte sin rolle fra TV-serien *Baywatch*. Denne scenen ble senere slettet fra filmen. Den siste filmen hun var med i var *The Frankenstein Brothers* som ble utgitt i 2010.

## Eksterne lenker
* 
*
Kids Alive

**Kids Alive** er et barne-gospelkor tilknyttet Frelsesarmeen i Stavanger. 

Fra en forsiktig begynnelse i 1997 telte koret i desember 2010 over 50 medlemmer i alderen 7 til 15 år. Koret ga ut egen CD i 2005 og er også med på EP-utgivelse med Ole Paus og Stavanger Gospel Company i desember 2010. Koret ble ledet av Kjersti Håland Risan, både i perioden 1997-2005 og 2008-2013. Koret ledes fra sommeren 2013 av Solveig Westby.
Bulgaria under Sommer-OL 2004

**Bulgaria under Sommer-OL 2004**. Nittifem sportsutøvere, førtini menn og førtiseks kvinner, fra Bulgaria deltok i nitten sporter under Sommer-OL 2004 i Athen. De kom på trettitredjeplass med to gull-, en sølv- og ni bronsemedaljer. Skytteren Maria Grozdeva var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Bulgaria under Sommer-OL 2012

**Bulgaria** deltok under Sommer-OL 2012 i London som ble arrangert i perioden 27. juli til 12. august 2012. Sekstitre utøvere, trettiseks menn og tjuesju kvinner deltok i seksten sporter; friidrett, sykling, padling, svømming, fekting, bryting, skyting, tennis, turn, judo, vektløfting, boksing, bueskyting, badminton, seiling og volleyball. Det var nittende gangen Bulgaria deltok i et sommer-OL, de kom på delt sekstitredjeplass med en sølv- og en bronsemedalje. Turneren Jordan Jovtsjev var landets flaggbærer under åpningsseremonien.
  
## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Stavanger Gospel Company

**Stavanger Gospel Company** er et gospelkor i Stavanger, etablert i 1997.

Koret består av over 60 voksne kormedlemmer, og har tilknytning til Frelsesarmeen. Koret har blant annet utgitt CD-en *It's Amazing* i 2009 og en EP i 2010. Aril Schøld er dirigent og leder. 

## Eksterne lenker
*
Romania under Sommer-OL 1996

**Romania under Sommer-OL 1996**. 165 sportsutøvere, nittiåtte menn og sekstisju kvinner fra Romania deltok i atten sporter under Sommer-OL 1996 i Atlanta. Romania kom på fjortendeplass med fire gull-, sju sølv- og ni bronsemedaljer. Roeren Iulică Ruican var landets flaggbærer under åpningsseremonien.

## Medaljer

## Medaljevinnerne
Jaiminiya upanishad brahmana

**Jaiminiya Upanishad Brahmana**, også kalt **Talavakara Upanishad Brahmana**, er en vedisk tekst som er forbundet med *Jaiminiya* eller *Talavakara* shakha i Samaveda. Den er ansett som en Aranyaka. En del av teksten danner Kena upanishad. Sammen med Bṛhadāraṇyaka upanishad og Chāndogya upanishad, tilhører den Brahmana-perioden av Vedisk sanskrit, og stammer sannsynligvis fra det 6. århundre f.Kr.

I den vestlige verden ble teksten første gang utgitt av Hanns Oertel, sammen med en oversettelse til engelsk, i Journal of the American Oriental Society i 1896.

Teksten må ikke forveksles med Jaiminiya brahmana.
Strandsmelle

**Strandsmelle** (*Silene uniflora*) er en flerårig plante (staude) av smelleslekta *(Silene)* i nellikfamilien (Caryophyllaceae). Planten er lett kjennelig på det oppblåste begeret, og den skilles fra sin nære slektning engsmelle på voksested og at strandsmelle som regel bare har en blomst per blomsterstengel.  

Bladene er spisse og lansettformede, og står motsatt av hverandre. Det er kun en blomst på hver stengel (viktig skille fra engsmelle *S. vulgaris* som har flere). Blomstene lukker seg ikke nattestid som flere andre hvitblomstrende smeller gjør. Blomstene har fem frie kronblader og sammenvoskt beger med markerte, lilla-brune nervetråder. Blomsterbegeret kan "smelles" slik som en papirpose eller tangblære.

Engsmelle vokser på strandberg og grusstrender langs hele kysten og finnes også noen steder på grasmark og grus i innlandet og den er trolig opprinnelig i Norge. Strandsmelle regnes av noen som en underart av engsmelle (*S. vulgaris*) og da som *S. vulgaris* ssp. *maritima*.  Finnes opp til 1360 moh.

## Referanser


## Eksterne lenker
* 
*
Blindurt

**Blindurt** (*Silene wahlbergella*) er en flerårig plante i nellikfamilien. Blindurt skiller seg fra andre smeller ved å være kleistogam: Blomsten framstår som regel bare med det oppblåste begeret som er karakteristisk for mange i denne slekta. Blindurt er ikke fullstendig kleistogam: blomster med eksponerte kronblader forekommer og dette gir planta mulighet for krysspollinering. Bladene er smale. 

Planten vokser i fjellstrøk i Sør-Norge, gjerne på baserik grunn. Nordover fra Bodø og Fauske er arten vanligere

## Referanser




## Eksterne lenker
*
Linje 4 (São Paulos undergrunnsbane)

**Linje 4 – São Paulos undergrunnsbane** (portugisisk: *Linha 4 do Metrô de São Paulo*) eller **Linje 4 Gul** er en undergrunnslinje ved São Paulos undergrunnsbane. Den første delen mellom stasjonene Faria Lima og Paulistaet ble offisielt åpnet 25. mai 2010. Hele linjen skal stå ferdig i 2021 og vil bestå av 11 stasjoner og være 12,8 kilometer lang. 

## Stasjoner
Vestens mystikk

***Vestens mystikk*** er en bok i Bokklubbens serie Verdens Hellige Skrifter, redigert av Jan-Erik Ebbestad Hansen og utgitt i 2005. Boken inneholder et utvalg tekster innenfor kristen mystikk fra ca år 1200 til 1600-tallet, både fra katolsk og protestantisk kristendom.

Mystikk, og kristen mystikk, kan enkelt sagt defineres som den enkeltes møte og forening med den personlige guddommen, og altså som en subjektiv religiøs erfaring, med et preg av innvielse.

## Innhold
;Romersk-katolsk mystikk
* Frans av Assisi: *[[Solsangen]]*
* Hadewijch fra Antwerpen: utdrag fra *Visjoner*
* Mechthild fra Magdeburg: utdrag fra *Guddommens flytende lys*
* Bonaventura: *Sjelens vei til Gud*
* Mester Eckhart: *Preken over Matteus' evangelium 5.3
* [[Dante Alighieri]]: fra *Den guddommelige komedie*
* [[Jan van Ruusbroec]]: *Forklaringens lille bok*
* [[Johannes Tauler]]: *Om sjelens dypeste innerste grunn*
* Anonym: fra *Fortrolige råd*
* [[Ignatius Loyola]]: fra *Åndelige øvelser*
* [[Johannes av Korset]]: fra *Oppstigningen til Karmel
* Madame Guyon: fra *Åndelige strømmer

;Protestantisk mystikk
* [[Valentin Weigel]]: fra *Dialog om kristendommen
* Johann Arndt: fra *Den sanne kristendom
* [[Jacob Böhme]]: fra *Om sann bot
* Angelus Silesius: fra *Den kjerubinske vandringsmann
* [[Gerhard Tersteegen]]: *Kort beretning om mystikken
* William Law: fra *Kjærlighetens ånd

== Bibliografi ==
* *Vestens mystikk''. Utvalg og innledende essay av Jan-Erik Ebbestad Hansen ; oversatt av Sverre Bagge mfl. De norske bokklubbene, 2005. LXIII, 408 s. (Verdens hellige skrifter; 30). ISBN 82-525-4117-8
Romania under Sommer-OL 2000

**Romania under Sommer-OL 2000**. 145 sportsutøvere, syttien menn og syttifire kvinner fra Romania deltok i seksten sporter under Sommer-OL 2000 i Sydney. Romania kom på ellevteplass med elleve gull-, seks sølv- og ni bronsemedaljer. Roeren Elisabeta Oleniuc-Lipă var landets flaggbærer under åpningsseremonien.

## Medaljer

## Medaljevinnerne
Hvit jonsokblom

**Hvit jonsokblom** (*Silene latifolia*, i Norge med underarten *S. l.* ssp. *alba*) er en ett- eller toårig plante (staude) i smelleslekta i nellikfamilien (Caryophyllaceae) som varierer i høyde fra 25 til 70&nbsp;cm. Blomstene er hvite og pollineres av nattaktive insekter. Hvit jonsokblom er særbu som sin nære slektning rød jonsokblom.

*S. latifolia* er utbredt over store deler av Europa, Vest-Asia og Nord-Afrika. Til Norge er arten trolig innført i form av underarten *Silene latifolia* ssp. *alba* som nå regnes som bufast. Hvit jonsokblom vokser spredt til Tromsø og Kautokeino og finnes i all slags kulturmark.

## Eksterne lenker
*
Linje 5 (São Paulos undergrunnsbane)

**Linje 5 – São Paulos undergrunnsbane** (portugisisk: *Linha 5 do Metrô de São Paulo*) eller **Linje 5 Lila**. er en undergrunnslinje ved São Paulos undergrunnsbane. Det ble offisielt innviet 20. oktober 2002 med 17 stasjoner og 19,9 kilometer lang. Siden åpningen sin, var den minste linjen på systemet (Fram til åpningen av den første strekningen av linje 4 Gul i 2010) og er for tiden utvider sin serie til stasjonen Chácara Klabin av linje 2 Grønn.

## Stasjoner
Edle Hartmann Schjødt

**Edle Hartmann Schjødt** (født 11. mars 1862 i Larvik, død 29. juni 1946) var en norsk journalist og forfatter. Hun er kanskje særlig kjent for sine petitartikler under psevdonymet Sfinx. Hun brukte imidlertid også psevdonymene Mystifax, Femme Masquée, Madame Max og Fru Karljohansen.  I sin ungdom tilhørte Edle Hartmann kretsen som ble omtalt som Kristiania-bohemen. Som journalist var hun ansatt i avisen *[[Verdens Gang]]* fra 1889, og var dermed en av de første kvinnelige journalistene i Norge. Fra 1910 arbeidet hun i avisen *[[Tidens Tegn (avis)|Tidens Tegn]]*. Petitartiklene hennes var preget av et humoristisk blikk på tilværelsen, og hun var bidragsyter i flere årganger av Aschehoug forlags årbøker *[[Humør (årbøker)|Humør]]*.
## Familie
Edle Hartmann var datter av rektor Gudbrand Helenus Hartmann og Fredrikke Dorothea Christiane Hartmann, født Michelet. Hun var søster av Egil Hartmann (1859–1906), som ble journalist og senere arkivar ved Riksarkivet. I 1908, etter brorens død, samlet Edle Hartmann en del av Egil Hartmanns humoresker fra vittighetsbladet *Korsaren*, og utga dem under tittelen *Blink fra dagliglivets psykologi. Udgivet ved hans søster Sfinx*.

Den 21. mai 1885 giftet hun seg med juristen Frederik Beichmann; ekteskapet ble oppløst i 1899. Hun giftet seg senere med høyesterettsadvokat, senere regjeringsadvokat, Annæus Johannes Schjødt, som representerte partiet Venstre på Stortinget fra 1895 til 1900. I dette ekteskapet fikk hun i 1901 datteren Siri.

## Bibliografi
**Utgitt under signaturen Sfinx**:
* 1899: *Vi og voreses*
* 1900: *Hjemme og gadelangs*
* 1902: *Fif og halvfif* Illustrert av Olaf Gulbransson
* 1903: *Blandet Selskab*. Illustrert av Olaf Gulbransson
* 1905: *Fra Vat'land til Homansbyen*
* 1916: *Sokkere mit og andre*. Illustrert av Olaf Gulbransson
* 1929: Sfinx' utvalgte. 4 bind. Illustrert av Olaf Gulbransson:
:1. samling: Sokkere mit.
:2. samling: De fine husene og andre.
:3. samling: "Vaalern" og andre.
:4. samling: Sjales og andre. 
* 1936: *Kjent folk gjennem årene*

## Referanser


## Eksterne lenker
* 
*  Reidun Kvaale: *Kvinner i norsk presse gjennom 150 år* (1986)
Japan under Sommer-OL 2000

**Japan under Sommer-OL 2000**. 266 sportsutøvere, 156 menn og 110 kvinner fra Japan deltok i tjueåtte sporter under Sommer-OL 2000 i Sydney. Japan kom på femtendeplass med fem gull-, åtte sølv- og fem bronsemedaljer. Judoka Kosei Inoue var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Japan under Sommer-OL 2012

**Japan** deltok under Sommer-OL 2012 i London som ble arrangert i perioden 27. juli til 12. august 2012. Japan har deltatt i alle sommer-OL siden 1912 i Stockholm unntatt 1948 i London, de var ikke invitert på grunn av sin rolle under andre verdenskrig og 1980 i Moskva. Tohundrenittifem utøvere, ethundretrettiåtte menn og ethundrefemtisju kvinner deltok i tjuefire sporter. De kom på ellevteplass med sju gull-, fjorten sølv- og sytten bronsemedaljer. Bryteren Saori Yoshida var landets flaggbærer under åpningsseremonien.   

## Medaljer

## Medaljevinnere

## Bueskyting

;Menn

;Kvinner

## Eksterne lenker
* OL-resultater på Sports-reference.com
Bryting under Sommer-OL 2008 – Gresk-romersk stil 60 kg

**Herrenes 60** kg i gresk-romersk stil under Sommer-OL 2008 fant sted den 12. august 2008 på China Agricultural University Gymnasium.

## Resultater

### Finale

### Seksjon 1

### Seksjon 2

### Bronsekamper

## Rangering

* Vitali Rahimov fra Aserbajdsjan tok opprinnelig sølv, men ble diskvalifisert og fratatt medaljen etter at retesting av hans dopingprøve fra 2008 viste positivt for turinabol..

## Referanser


## Eksterne lenker
* Resultater og profilside  på sports-reference.com
Linnea Torstenson

**Linnea Torstenson** (født 1983) er en svensk håndballspiller som spiller på det svenske landslaget og for det danske klubblaget FC Midtjylland Håndbold.

## Referanser


## Eksterne lenker
* 
* Intervju med Linnea Torstenson
* Landslagsprofil
Egil Hartmann

**Egil Olaf Hartmann** (1859–1906) var en norsk jurist, pressemann og arkivar.

Egil Hartmann ble cand.jur. i 1887, og i 1888 ble han ansatt i Riksarkivet. Fra 1894 var han bestyrer for stiftsarkivavdelingen der, og i 1898 ble han utnevnt til arkivar.

Siden studietiden hadde han levert bidrag til hovedstadspressen, og i perioden 1890&ndash;1904 skrev han fast for avisen *[[Morgenbladet]]*. I årene 1894&ndash;1903 var han redaktør for vittighetsbladet *[[Korsaren]]*. Hartmanns skrivestil betegnes som vittig og elegant, ofte med et skarpt polemisk preg. Etter hans død utga søsteren Edle Hartmann i 1908 en samling av hans humoristiske tekster under tittelen *Blink fra dagliglivets psykologi*. Som eksempel på innholdet i boken kan nevnes humoresken *Hunden seet fra et usympathetisk Standpunkt*.

Han var sønn av rektor Gudbrand Helenus Hartmann og Fredrikke Dorothea Christiane Hartmann født Michelet. Han var bror av Edle Hartmann Schjødt, kjent under psevdonymet *Sfinx*.

## Bibliografi
* 1908: *Blink fra dagliglivets psykologi. Udgivet ved hans søster Sfinx*. Forord av Ludvig Daae

## Referanser


## Eksterne lenker
* 
*
Knutsen & Ludvigsen komplett

***Knutsen & Ludvigsen komplett*** er en samleboks med Knutsen & Ludvigsen, utgitt i 2010.

## Plater
**[[Knutsen og Ludvigsen (album)|Knutsen og Ludvigsen]]* 
**[[Brunost no igjæn?]]*
**[[Knutsen og Ludvigsen nr. 3 &ndash; Tut]]*
**[[Ned med Nidaros]]*
**[[Du milde Mosart]]*
**[[Fiskepudding! Lakrisbåter!]]* 
**[[Juba Juba]]*
Atossa

**Atossa** (gammelpersisk: **Utauθa*; avestisk: *Hutaosā*) (født 550, død 475 f.Kr.) var en dronning i akamenidedynastiet. Hun var datter av Kyros II – og muligens også hans hustru. Hennes mor var muligens Kassandane, men kan også ha vært den egyptiske prinsessen Nitetis. Atossa var antagelig også søster (eller halvsøster) av den persiske konge Kambyses II.

Atossa ble gift med Dareios I av Persia en gang i 522 f.Kr., etter at han – med hjelp fra adelsmannen Otanes – hadde beseiret tilhengerne av en mann som hevdet å være Bardiya (Smerdis), den yngre broren av Kambyses II.

Herodot skrev i sitt verk *Historier* at Atossa led av en blødende klump i sitt bryst. Hun tullet seg selv inn i laken og søkte en selvpåført karantene. Til sist klarte en gresk slave som het Demokedes å fjerne svulsten. Dette er det første kjente tilfellet av lidelsen mastitt.

Dareios I var allerede gift da han og Atossa giftet seg. Begge hadde mye å vinne ved å gifte seg. Hun var en ambisiøs og framtidsrettet kvinne og hun skjønte snart at hun var i stand til å realisere sine drømmer og sikre sin posisjon ved å akseptere den nye monarken som ektemann.

Atossa og Dareios I fikk fire sønner; den eldste sønnen fikk navnet Xerxes (Khashayar på persisk). Dareios hadde andre sønner fra et tidligere ekteskap. Atossa hadde stor innflytelse på sin mann, og 35 år gamle Xerxes ble kronprins til tross for at han ikke var kongens eldste sønn. De andre sønnene til Atossa fikk betydelige posisjoner i militæret og administrasjonen. Xerxes arvet senere tronen etter sin far. Atossa levde frem til Xerxes kom hjem fra felttoget mot Hellas i 479 f.Kr. der han først invaderte Hellas, og dernest ble slått av den greske flåten i slaget ved Salamis.

## Referanser i litteraturen
Dramatikeren Aiskhylos gjorde henne til en sentral figur i sitt stykke *[[Perserne (Aiskhylos)|Perserne]]*. Atossa var også en betydelig figur i Gore Vidals roman *Creation* fra 1981.

I Siddhartha Mukherjees bok om kreftens historie, *The Emperor of All Maladies* (2010), har forfatteren tenkt seg at Atossa har gjort en tidsreise, fått flere diagnoser og behandlinger for sin brystkreft. Atossa har opp gjennom historien blitt assosiert med brystkreft.

## Referanser
Brihadaranyaka upanishad

**Bṛhadāraṇyaka upanishad** (sanskrit: बृहदारण्यक उपनिषद्) er en av de eldre, «primære» (mukhya) upanishadene. Den inngår i Shatapatha Brahmana, og er blitt utskilt som en uavhengig upanishade. Dette gjør den til en av de eldste upanishadene, bortsett fra enkelte deler som er komponert etter chāndogya upanishad og jaiminiya upanishad brahmana. Den inngår i Shukla Yajurveda. Den opptrer som nr 10 i Muktika-kanonen med 108 upanishader, og ble kommentert av Adi Shankara.

Upanishaden er vidt kjent for sine filosofiske utsagn som hovedsakelig er lagt i munnen på  Yajnavalkya. Tittelen betyr «den stor villmarkens upanishade» og den består av de tre seksjonene *Madhu Kanda*, *Muni Kanda* (eller *Yajnavalkya Kanda*) og Khila Kanda. Madhu Khanda forklarer den grunnleggende identiteten til individets atman. Muni Kanda inneholder konversasjoner mellom rishien  Yajnavalkya og en av hans koner, Maitreyi. Ulike former for meditasjoner og hemmelige ritualer er omtalt i Khila Kanda. Læren om «neti neti», «verken det ene eller det andre», og det ofte siterte verset *Asato maa* er funnet i denne upanishaden.

ॐ असतो मा सद्गमय ।
तमसो मा ज्योतिर्गमय ।।
मृत्योर्मामृतं गमय ।
ॐ शान्ति शान्ति शान्ति ।। – बृहदारण्यक उपनिषद् 1.3.28.


asato mā sadgamaya
tamaso mā jyotirgamaya
mṛtyor mā amṛtaṁ gamaya
om śānti śānti śānti – bṛhadāraṇyaka upaniṣada 1.3.28




Fra det uvirkelige, led oss til det virkelige,
Fra mørket, led oss til lyset,
Fra døden, led oss til udødelighet,
OM
La der bli fred, fred, fred. – Brihadaranyaka Upanishad 1.3.28.
Japan under Sommer-OL 2004

**Japan under Sommer-OL 2004**. 310 sportsutøvere fra Japan deltok i 31 sporter under Sommer-OL 2004 i Athen. Japan ble femte beste nasjon med seksten gull-, ni sølv- og tolv bronsemedaljer. Bryteren Kyoko Hamaguchi var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Humør (andre betydninger)

**Humør** kan sikte til:

* Humør, en observerbar affektiv sinnstilstand som kan bestå av en kombinasjon av følelser.
* Humør (årbøker), en serie humorantologier utgitt av Aschehoug forlag i årene 1912-1933.
Japan under Sommer-OL 2008

**Japan under Sommer-OL 2008**. 332 sportsutøvere, 167 menn og 165 kvinner fra Japan deltok i trettien sporter under Sommer-OL 2008 i Beijing. Japan ble åttende beste nasjon med ni gull-, seks sølv- og elleve bronsemedaljer. Bordtennisspilleren Ai Fukuhara var landets flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Nederland under Sommer-OL 2004

**Nederland under Sommer-OL 2004**. 210 sportsutøvere fra Nederland deltok i 22 sporter under sommer-OL 2004 i Athen. De kom på 18.-plass med fire gull-, ni sølv- og ni bronsemedaljer. Judoka Mark Huizinga var landets flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com

## Eksterne lenker
*
Bella Gulldén

**Isabelle Therese Gulldén** (født 1989) er en svensk håndballspiller, som er playmaker for svenske Lugi HF.

Gulldén deltok i 2008-OL, 2012-OL, 2010-EM, 2014-EM, 2016-EM, 2016-OL, 2017-VM, 2018-EM, 2019-VM og 2020-EM. I 2014-EM ble hun toppscorer og kåret til mesterskapets mest verdifulle spiller (MVP).

## Referanser


## Eksterne lenker
*
Johanna Wiberg

**Johanna Wiberg** (født 6. september 1983 i Lund) er en svensk håndballspiller. Hun spiller i danske FCK Håndbold. Wiberg deltok i EM 2006, OL 2008, VM 2009 og EM 2010. Under EM 2010 ble hun kåret til beste forsvarsspiller.

## Referanser


## Eksterne lenker
*
Kurveskrik

**Kurveskrik** er høyfrekvent støy som kan oppstå når et tog eller en trikk kjører gjennom en krapp kurve.

I Norge er støyplagen fra jernbaner redusert siden 2000, men en del mennesker nær jernbane- og trikkelinjer er fortsatt plaget av kurveskrik. Denne støyen kan reduseres med skinnesliping eller –smøring, og/eller støyfølsomme omgivelser kan beskyttes med støyskjerming – eller kurven kan rettes ut. 

## Se også
*Jernbanestøy

## Referanser
Dalsgården

**Dalsgården** var det merkenavnet TINE solgte økologisk melk under fra 1995 til 2000. 

Etter begrenset salg ble Dalsgården trukket fra markedet i 2000; TINE har siden 2001 solgt økologisk melk under sitt eget merkenavn og logo. Ifølge TINE var det et problem at kundene ikke skjønte at Dalsgården var et TINE-produkt.

TINE valgte opprinnelig å selge den økologiske melken under et eget merkenavn fordi man var bekymret for at den økologiske melken skulle ødelegge omdømmet til den konvensjonelle melken, ved å gi inntrykk av at økologisk var bedre enn ikke-økologisk. Samtidig ønsket TINE å ha et økologisk produkt for å posisjonere seg i forhold til fremtidige markedsendringer. I 1999 stod Dalsgården for mindre enn 1 % av TINEs salg av lettmelk; i Danmark og Sverige hadde den økologiske melken til sammenligning en markedsandel på 25 og 17 %.

## Referanser
Kola (tre)

**Kolatrær** (*Cola*) er en slekt med omtrent 125 forskjellige trearter. Kolanøtter ble blant annet brukt i opprinnelig Coca-Cola. De hører til underfamilien Sterculioideae i kattostfamilien (Malvaceae) som bl.a. inneholder også *Theobroma cacao*, kakaotreet.

## Beskrivelse

Treet blir cirka 10 til 20 m høyt. Dets kraftige blader har lange stilker og er elliptiske eller eggformede. De er opp til 20&nbsp;cm lange og 10&nbsp;cm brede. Treet bærer hele året både hvit-gulaktige blomster og nøtteaktige frukter, som inneholder opp til 10 kolanøtter. Fruktene er ovale, har en bølget overflate og er opp til 12&nbsp;cm lange.

## Utbredelse

Kolatreet kommer opprinnelig fra de tropiske skogene i Vestafrika, men blir i dag dyrket i hele det tropiske beltet 20 grader nord og sør for ekvator. De viktigste produsentene er Brasil, Nigeria og de Vestindiske øyene.

## Anvendelse
Kolatreet ble kjent først og fremst gjennom anvendelse av ekstrakter fra nøttene i fremstillingen av Coca-Cola. De inneholder blant annet koffein og teobromin.

## Arter (utvalg)

* *[[Cola nitida]]* Schott et Endl.
* *[[Cola acuminata]]*
* *[[Cola verticillata]]*
* *[[Cola vera]]*

## Eksterne lenker
*